ที่ กก o๕๕๐.๐๕/ ส่วนงานพัฒนางานเทศกาลนานาชาติ

อาคารสยามพิวรรธน์ทาวเวอร์ ถนนพระรามที่ ๑ แขวงปทุมวัน เขตปทุมวัน กทม. ๑๐๓๓๐

๑๐ ธันวาคม ๒๕๖๕

เรื่อง การประชาสัมพันธ์การจัดงานเทศกาลผ้าไทย ๒๕๖๕

เรียน เลขานุการผู้ว่าราชการกรุงเทพมหานคร

ด้วยส่วนงานพัฒนางานเทศกาลนานาชาติ กำหนดจัดงานเทศกาลผ้าไทย ๒๕๖๕ ระหว่างวันที่ ๒๒ – ๒๕ ธันวาคม ๒๕๖๕ ณ ศูนย์การประชุมแห่งชาติสิริกิติ์ ถนนรัชดาภิเษก แขวงคลองเตย กรุงเทพมหานคร โดยมีวัตถุประสงค์เพื่อส่งเสริมอัตลักษณ์ วัฒนธรรมและภูมิปัญญาผ้าไทย พร้อมทั้งเผยแพร่องค์ความรู้สำคัญเกี่ยวกับไหมไทยในการเสริมสร้างคุณค่าของผลิตภัณฑ์และการพัฒนาที่ยั่งยืน เปิดโอกาสให้กลุ่มผู้ผลิต ผู้ประกอบการ OTOP ประเภทผ้าและเครื่องแต่งกาย ช่างทอผ้า และกลุ่มที่ได้รับผลกระทบจากสถานการณ์โควิด – 19 ได้มีพื้นที่ในการแสดงผลงานและเพิ่มช่องทางการตลาดไปสู่สากล ทำให้มียอดการจำหน่ายและมีรายได้เพิ่มขึ้นแก้ไขปัญหาความยากจนและความเดือดร้อนของประชาชนอย่างเป็นระบบและยั่งยืนตามหลักปรัชญาเศรษฐกิจพอเพียง

เพื่อให้การดำเนินกิจกรรมเป็นไปด้วยความเรียบร้อยบรรลุวัตถุประสงค์ ส่วนงานพัฒนางานเทศกาลนานาชาติขออนุญาตใช้พื้นที่ศาลาว่าการกรุงเทพมหานคร สำหรับการจัดกิจกรรมประชาสัมพันธ์การจัดงานเทศกาลผ้าไทย ๒๕๖๕ ในวันอังคารที่ ๒๐ ธันวาคม ๒๕๖๕ เวลา ๐๗.๐๐ – ๐๘.๐๐ น. โดยกิจกรรมภายในงาน ประกอบด้วยการประชาสัมพันธ์การจัดงานเทศกาลผ้าไทย ๒๕๖๕ การจัดแสดงนิทรรศการเทศกาลผ้าไทย ๒๕๖๕ โดยขอใช้พื้นที่ขนาด ๑๐ ตารางเมตร ทั้งนี้ ได้มอบหมายให้นางสาวกชภทร คมศุภวิชช์ ตำแหน่งผู้ช่วยประสานงานโครงการ หมายเลขโทรศัพท์ ๐๘ ๑๓๐๓ ๙๔๙๔ เป็นผู้ประสานงาน

จึงเรียนมาเพื่อโปรดพิจารณา

ขอแสดงความนับถือ

(นางหริสุดา บุญยวัฒน์)

ผู้อำนวยการฝ่ายพัฒนาการจัดงานเมกะอีเวนท์และเทศกาลนานาชาติ

สำนักงานส่งเสริมการจัดประชุมและนิทรรศการ (องค์การมหาชน)

ฝ่ายพัฒนาการจัดงานเมกะอีเวนท์และเทศกาลนานาชาติ

โทร. ๐ ๒๖๙๔ ๖๐๗๘

ไปรษณีอิเล็กทรอนิกส์กลาง saraban@tceb.or.th